شەفەق نیوز/ قایمقامیەت پارێزگای سلێمانی،
ئمڕوو سێشەممە، راگەیان بەسانن زیاتر لە ١٠٠٠ شوون بازرگانی پابەند وە رینمایل لایەنە
پەیوەندیدارەگان نەوینە، و ئاماژە کرد لە چەسپانن باجەیلیگ لە ٣٠٠ مەلیۆن دینار
عراقی رەد کردن لەبان ئەو شوونەیلە.
ئاوات محمد قایمقام پارێزگاگە لە کۆنگرەیگ رۆژنامەوانی
ئمڕوو وت: قایمقامیەتەگە سەردان ٦٦ هەزار و ٧٥١ شوون لەماوەی ١٢ مانگ گوزەیشتە لەی
ساڵە کردگە، و ٥٧٦٣ پێشیلکاری تۆمار کردگە.
وتیش؛ وەبایی ٣٢٥ مەلیۆن و ٤٤٠ هەزار دینار
باج چەسپانیەسە بان ئەو شوونەیلە ک پابەند وە رینماگان نەوینە، و هەمیش دەرکردن
٤٥١٥ ئاگاداری تر.
محمد وتیش؛ دەسنریا بان ٩٥٠ تەن لە خواردەمەنی
و کاڵایل وەسەرچگ، و ئاماژە کرد لە بەسانن ١٠٥٣ دووکان بازرگانی.
